Andre slag om Quảng Trị

Andre slag om Quảng Trị var en større sørvietnamesisk motoffensiv under den nordvietnamesiske påskeoffensiven i 1972, som var en del av Vietnamkrigen. Denne endte med at Sør-Vietnams hær gjenerobret av Quang Tri provinsen i det nordlige Sør-Vietnam. Denne provinsen hadde under første slag om Quảng Trị i perioden 30. mars til 1. mai blitt erobret av nordvietnamesiske styrker. Imidlertid forble de aller nordligste områdene, sammen med den tidligere demilitariserte sonen under nordvietnamesisk kontroll resten av Vietnamkrigen.

 Påskeoffensiven 

Påskeoffensiven var en militær offensiv under Vietnamkrigen som ble iverksatt av Nord-Vietnam gjennom Vietnams folkehær og FNL rettet mot de posisjonene som ble hold av Sør-Vietnams hær (ARVN) og amerikanske styrker i perioden 30. mars til 22. oktober 1972. 

 Quảng Trị 
Erobringen av Quảng Trị ga Nord-Vietnam den første større seieren i påskeoffensiven, og Den provisoriske revolusjonære regjering opprettet umiddelbart deres styre over provinsen, og etablerte blant annet kollektivbruk og innførte et strengt styre overfor lokalbefolkningen. 

Disse endringene, kombinert med kamphandlingene medførte at en rekke mennesker flyktet fra området, da provinsen hadde en relativt høy andel katolikker, hvor motstanden mot kommunistene sto sterkt. Erobringen av provinsen inngikk i et forsøk på å omringe Huế sørfra.Andrade, Dale: Trial By Fire: The 1972 Easter Offensive, America's Last Vietnam Battle, side 187, New York: Hippocrene Books, 1995

 Fremrykkingen stanset 
Mens nordvietnameserne prøvde å konsolidere makten i de erobrede områdene, hadde den sørvietnamesiske generalløytnant Ngô Quang Trưởng startet planleggingen for gjenerobring av provinsen. Tapet av provinsen utgjorde en stor svekkelse av den sørvietnamesiske moralen, slik at en gjenerobring var viktig for å gjenopprette denne.Ngô Quang Trưởng: The Easter Offensive of 1972 , side 49, U.S. Army Center Of Military History. 

Trưởngs oppdrag var å forsvare den gamle keiserhovedstaden Huế som de nordvietnamesiske styrkene da rykket mot, samt å redusere de store tapene. De nordvietnamesiske styrkene forsøkte også et angrep sørover langs hovedvei 1 over elven Thach Han mot Huế. Men etter at Trưởng hadde overtatt den sørvietnamesiske kommandoen i området, ble de sørvietnamesiske styrkene i området forsterket og reorganisert, og utgjorde tilsammen en styrke på  mann.Trưởng, sidene 56-57Andrade, side 190. For forsvarerne var det også heldig at været klarnet opp en uke, slik at de amerikanske bombeflyene kunne gjennomføre omfattende bombeangrep mot de nordvietnamesiske styrkene. Framrykkingen ble derfor stanset 5. mai.
Det ble viktig for sørvietnameserne å ta det militære initiativet, noe som var krevende etter de store tapene, den dårlige kampmoralen og den militære situasjonen i hele landet.Trưởng, side 63 Imidlertid var også de nordvietnamesiske styrkene utsatte, da deres forsyningslinjer ikke klarte å holde tritt med den raske framrykkingen og ble svekket av amerikansk bombing, samt at de omfattende kampene over hele landet gjorde det vanskelig å få inn nye forsterkninger. Den sørvietnamesiske strategien var derfor å forstyrre de nordvietnamesiske styrkene gjennom begrensede angrep utover i mai og juni, kombinert med amerikansk bombing av posisjonene og forsyningslinjer. Dette gjorde at fokus for de nordvietnamesiske styrkene ble mer defensive og sikkerhetsorienterte og ga sørvietnameserne rom for planlegging av motoffensiven nordover.

 Motoffensiven 
Motoffensiven ble ikke planlagt som en hurtig framrykningen, men som en kontrollert og koordinert operasjon, som samtidig skulle konsolidere forsvaret av Huế.Trưởng, side 64 Det første operative målet var å gjenerobre byen Quảng Trị by etter å ha slått motstandernes styrker og deretter de tapte områdene i denne provinsen og gjenopprette det lokale provinsstyret.
mini|left|Byen Quảng Trị med det gamle citadellet (merket med kryss) midt på bildet på et foto fra 1967
Motangrepet ble igangsatt 28. juni med fokus på de nordvietnamesiske styrkene, men politiske mål, som byer og andre politiske sentra ble i første omgang omgått. De første styrkene som ble satt inn i motangrepet var luftbårne og marineinfanteri.Trưởng, side 65 Etterhvert økte motstanden, særlig da de sørvietnamesiske styrkene nådde fram til Quảng Trị by 7. juli. De nordvietnamesiske styrkene satset tungt på å holde byen da kontrollen over denne ble en viktig politisk symbolsak for begge parter.Trưởng, side 66 

Det nordvietnamesiske forsvaret av byen ble forsterket og den sørvietnamesiske framrykkingen ble dermed stoppet. Imidlertid gjorde denne styrkekonsentrasjonen av de nordvietnamesiske stridskreftene inne i byen dem mer sårbare for amerikanske luftangrep.

Quảng Trị by ble gjenerobret etter et langvarig slag med omfattende artilleri-beskytning med flere tusen daglige salver fra begge parter.Trưởng, side 69 Det endelige sørvietnamesiske angrepet var oppmuntret etter seierne ved An Lộc og Kon Tum og ble igangsatt 8. september. Kampene om byen opphørte etter at de sørvietnamesiske styrkene gjenerobret det gamle citadellet i Quảng Trị by 16. september, og etter dette ble den militære aktiviteten i provinsen betydelig mindre fram til slutten av måneden.

30 september tok kampene seg opp igjen da de sørvietnamesiske styrkene forsøkte å rykke ytterligere nordover mot den demilitariserte sonen. De hadde en mindre framgang, men hindret av kraftig motstand og monsunregnet. Mot slutten av oktober var den militære situasjonen i området stabilisert.Trưởng, sidene 73-74
 Referanser 

Eksterne lenker
 «ARVN on the Offensive» , Time 17. juli 1972, besøkt 18. februar 2013

Kategori:Slag under Vietnamkrigen
Kategori:Konflikter i 1972
Kategori:1972 i Vietnam
Kategori:Slag med deltagelse av Vietnam
Kategori:Slag med deltagelse av USA